**Sampo Vehkaoja on Check Point Software Technologiesin uusi maajohtaja**

*Maailman johtavan tietoturvayhtiön Check Point Software Technologiesin kasvu jatkuu, kun Suomen ja Baltian uusi maajohtaja, Salesforcelta siirtyvä Sampo Vehkaoja tuo taloon 20 vuoden kokemuksensa teknologiateollisuudesta.*

**ESPOO. – 2. huhtikuuta 2020** – Tietoturvayhtiö Check Point Software Technologiesin uudella maajohtajalla **Sampo Vehkaojalla** on yli 20 vuoden kokemus teknologiateollisuudesta. Ohjelmistoyritys Salesforcelta Check Pointille siirtynyt Vehkaoja pitää tärkeänä, että yritykset ja yhteisöt pääsevät tasolle, jolla ne turvaavat oman liiketoimintansa ja maineensa.

 – Tavoitteenamme on ymmärtää asiakkaan liiketoimintaa ja keskittyä arvon tuottamiseen asiakkaalle innovatiivisella teknologialla. Tällä reseptillä Check Point tulee kasvamaan Suomessa vauhdikkaasti. Meillä on Suomessa huipputiimi ja vahva kumppaniverkosto, jota pyrimme kehittämään erityisesti uusien teknologioiden osalta. Tiedän, että hyvällä suunnittelulla ja yhdessä tekemällä saamme rakennettua asiakkaille merkittävästi lisää menestystarinoita, Vehkaoja kertoo.

Hän toteaa, että Check Point on jo erittäin arvostettu yritys. Alansa edelläkävijänä se on jo pitkään ollut vahvassa markkina-asemassa Suomessa. Kyberturvallisuus on yksi nopeimmin kasvavista aloista ja sen uusien teknologioiden käyttöönotto on edennyt Suomessa hyvin. Digitaalinen transformaatio, mobiili- ja pilvipalvelut, tekoäly, 5G-verkot ja IoT lisäävät tietoturvan merkitystä entisestään.

– Suuri painopiste vuodelle 2020 on Check Point Infinity -palvelun läpivienti Suomessa. Se on ensimmäinen yhtenäinen tietoturva-arkkitehtuuri pilvi-, mobiili- ja IoT-verkostoille. Se tarjoaa korkeimman tason uhkien ehkäisyn sekä tunnetuille että tuntemattomille verkkouhille. Tänä vuonna Check Point kehittää yritysten tietoturvaa edelleen ottamalla käyttöön myös kattavan Infinity NEXT -pilvialustan. Se suojaa yrityksiä kaikenlaisilta uhilta ja haavoittuvuuksilta, mukaan lukien edistyneet kuudennen sukupolven uhat. Se on suunniteltu nykypäivän monipilvisiin ympäristöihin, ja sen kehittyneet nanoagentit suojaavat kaikkia verkkoon kytkettyjä laitteita. Nämä ovat joitain tekniikoita, joita haluan henkilökohtaisesti tuoda Check Pointin suomalaisille asiakkaille, Vehkaoja sanoo.

Vehkaoja siirtyi 1.4. Check Pointille Salesforcelta, jonka myyntijohtajana hän on vastannut Service Cloud -liiketoiminnasta Pohjoismaissa. Hän on myös rakentanut lähes kolmasosaa Salesforcen globaalista liikevaihdosta edustavan Service Cloud -liiketoiminnan Suomeen.

Aiemmin Vehkaoja on toiminut Dellillä kansainvälisissä tehtävissä Suomessa ja Englannissa. Hän on vastannut muun muassa Baltian ja Islannin liiketoiminnasta sekä Suomen keskisuurten asiakkuuksien myynnistä. Koulutukseltaan 46-vuotias Vehkaoja on MBA (INSEAD) ja KTM (Aalto Yliopisto).

– Olen todella iloinen siitä, että Sampo päätti tulla mukaan Check Pointin tiimiin. Sampolla on vahva tausta kannattavan kasvun luomisesta sekä myynnin, asiakassuhteiden ja organisaatioiden johtamisesta innostavalla tyylillä, toteaa Regional Director **Ken Tomassen** Check Point Software Technologiesilta.

**Lisätiedot:**

Sampo Vehkaoja, Country Manager, Finland and Baltics, Check Point Software Technologies, sampov@checkpoint.com, p. +358 50 555 5500.

Haastattelupyynnöt:
Päivi Savolainen, viestintäkonsultti, OSG Viestintä, paivi.savolainen@osg.fi, p. +358 50 441 6068.

**Seuraa Check Point Researchia:**

Blogi: [blog.checkpoint.com/](https://blog.checkpoint.com/)

Twitter: [twitter.com/\_cpresearch\_](https://twitter.com/_cpresearch_)

**Check Point Research**

Check Point Research ([research.checkpoint.com](https://research.checkpoint.com)) huolehtii siitä, että Check Pointin asiakkailla ja laajemmalla tietoturvayhteisöllä on käytettävissään paras mahdollinen tieto kyberturvallisuuden riskeistä. Tutkijaryhmä kerää ja analysoi ThreatCloud-verkkopalvelun tallentamat maailmanlaajuiset kyberhyökkäystiedot, jotta hakkerit pysyvät kurissa ja kaikki Check Pointin tuotteet pystytään päivittämään uusimmilla suojauksilla. Tutkijaryhmä koostuu yli 100 analyytikosta ja tutkijasta, jotka tekevät yhteistyötä muiden tietoturvayhtiöiden ja viranomaisten kanssa.

**Check Point Software Technologies Ltd.**

Check Point Software Technologies Ltd. ([www.checkpoint.com](http://www.checkpoint.com/)) on johtava yritysten ja valtionhallinnon kyberturvallisuusratkaisujen tarjoaja globaalisti. Sen ratkaisut suojaavat 5. sukupolven kyberhyökkäyksiltä alan johtavalla haittaohjelmien, kiristysohjelmien ja muiden hyökkäysten kiinnijäämisprosentilla. Check Pointin monitasoinen tietoturva-arkkitehtuuri, ”Infinity” Total Protection sisältää 5. sukupolven (Gen V) edistyneen uhkientorjunnan, joka suojaa yrityksen pilvi-, verkko- ja mobiililaitteissa sijaitsevan tiedon. Check Point tarjoaa myös alan kattavimman ja intuitiivisimman yhden kontrollipisteen ohjausjärjestelmän. Check Point huolehtii yli 100 000 ison ja pienen yrityksen ja yhteisön tietoturvasta.